**צוואות הנופלים**

**פדיה מנחם מרק**

משפחה אהובה! ימים מאתגרים עוברים על העם ועל המשפחה שלנו בפרט. אנחנו חזקים! עם ישראל חזק, צה"ל חזק! אני שומר עליכם ואיתכם בלב. אנחנו הולכים למחוק אותם. ‘ארדוף אויבי ואשיגם לא אשוב עד כלותם’. ניפגש בקרוב בעז"ה. עם ישראל חי

**רקע כללי**

סג"מ פדיה מנחם מרק איבד את אביו בפיגוע טרור, בו נפצעה אמו אנוש. כמה שנים לאחר מכן שכל את אחיו שלומי, שנהרג ברכו לעבודתו בשירות הביטחון. פדיה הוא גם אחיינו של מנחם קלמזון ז"ל, שיצא ביום שבעה באוקטובר להגן על יישובי העוטף יחד עם אחיו ואחיינו. את המכתב שלח ב־13 באוקטובר, יום שישי לפני שבת, עם פרחים למשפחה וגם העלה את הדברים בהודעה בוואטסאפ המשפחתי. פדיה הוא מפקד מחלקה בגדוד צבר, חטיבת גבעתי, נפל בקרב בצפון רצועת עזה ב־31 באוקטובר 2023